Brama ‘e signoriu

Po ider su faùzu1 'e signor'Anna
e po la cumproare, tratabbèi:
chi faulas chi andan péi-péi2
intendes da cand'intras in sa janna.

E paret chi las pischet cun sa canna
chi a abbucare a s'amu anden de séi:
però t'abbizas, meditendebbéi,
chi calcuna nde l'essit tropu manna.

Arrejonende, s'abbaidat fissa
in s'ispiju. Po signorilidade,
signora sempre si lu narat issa.

Chi b'at rampu 'e machine e vanidade
l'acusan ojos e limba prolissa
e sol'igue b'est sa veridade.

Su deghennoe 'e Làmpadas 1970

1Faùzu: paglia d’orzo. Tentativo maldestro dei nuovi ricchi d voler acquistare la signorilità.
2Péi-péi: come le bugie che da quanto camminano sembrano avere le gambe.